Abhidhamma Pitaka
<s>Za opšti pojam vidi Abidarma</s>

<s>Abidama pitaka je treći deo Tipitake, budističkog Kanona, a ostala dva dela su Suta pitaka i Vinaja pitaka.</s><s>Čini je sedam knjiga - Damasangani, Vibanga, Datukata, Pugalapanati, Katavatu, Džamaka i Patana.</s>

<s>Knjige Abidama pitake su nastale uglavnom kasnije od Suta i Vinaja pitake i verovatno su svoj konačni oblik dobile tek nekoliko vekova posle Budine smrti.</s><s>Tradicija ih sve pripisuje Budi, iako potvrde za to ne postoje.</s><s>Budisti veruju da u Abidama pitaki nema bilo čega što bi protivrečilo Budinom učenju, razlika je u pristupu, a ne u sadržaju (videti abidama).</s>

<s>Sadržaj 
 Damasangani (Nabrajanje fenomena)- Ova knjiga pobrojava sve krajnje realitete (paramata dama)koje je moguće naći.</s><s>Vibanga (Knjiga rasprava)- Nastavlja analizu iz Damasangani, ovde u formi katehizma.</s><s>Datukata (Diskusija u pogledu elemenata)- Ponavljanje prethodnog u formi pitanja i odgovora.</s><s>Pugalapanati (Opis ličnosti)- Pomalo van konteksta Abhidama pitake, ova knjiga sadrži opise velikog broja tipova ličnosti.</s><s>Katavatu (Tačke nesporazuma) - Ova knjiga sadrži pitanja i odgovore koje je sakupio Mogaliputa Tisa u 3. veku p. n. e., kako bi pomogao da se razjasne nesporazumi između različitih budističkih škola toga vremena.</s><s>Jamaka (knjiga parova)- Logička analiza mnogih pojmova izloženih u prethodnim knjigama.</s><s>Patana (Knjiga o odnosima) - Daleko najobimnija knjiga u Tipitaki, opisuje 24 zakona uzročnosti na osnovu kojih dame utiču jedna na drugu.</s><s>Ti zakoni, kada se kroz sve moguće permutacije ukrste sa damama opisanim u Damasangani, pokrivaju apsolutno svako moguće iskustvo koje nam je dostupno.</s>

<s>Vidi još 
 Abidarma
 Pali kanon
 Vinaja pitaka
 Suta pitaka</s>

<s>Spoljašnje veze 
 Budizam A do Z</s>

<s>Budistički tekstovi
Sanskritski izrazi</s>

